**OSNOVNA ŠKOLA ANDRIJE PALMOVIĆA, RASINJA**

**Poštovani roditelji!**

**Vaše dijete doraslo je za upis u prvi razred. To je veliki i radostan događaj za svakog budućeg đaka prvaka, ali i za vas, njegove roditelje. Da bi dijete bilo što uspješnije u školi i da bi što lakše usvajalo predviđene nastavne sadržaje, nužno je da u svom razvoju ostvari zrelost za polazak u školu. Djetetova zrelost procjenjuje se u nekoliko područja njegovog razvoja. Svako dijete jedinstveno je u svom razvoju i na tom putu kreće se svojim tempom.**

**Ovaj informativni letak ima za cilj pružiti Vam informacije o najvažnijim područjima djetetovog razvoja prije polaska u školu s njihovim osnovnim karakteristikama.**



**TJELESNI RAZVOJ:**

* **Prosječna visina je oko 120 cm, a težina oko 20 kg**
* **Svi osjetilni organi su potpuno razvijeni**
* **Uspostavljena je kontrola fizioloških potreba**
* **Dobro je razvijeno mišićno tkivo**
* **U tijeku je izmjena mliječnih zuba**

**GRUBA MOTORIKA:**

* **Vozi bicikl**
* **Održava ravnotežu**
* **Hoda ravno po crti**
* **Skače s visine od oko 40 cm**
* **Stoji na jednoj nozi**
* **Jednom rukom hvata loptu**
* **Samostalno se oblači**

**FINA MOTORIKA:**


* **Palcem može dotaknuti svaki prst**
* **Reže škaricama jednostavnije oblike**
* **Koristi se priborom za jelo**
* **Veže vezice na cipelama**
* **Precrtava jednostavnije oblike, ravne i zakrivljene linije**
* **Boji unutar zadanih prostora**
* **Precrtava brojke i slova iako ih ne poznaje**
* **Drži olovku pravilno i lagano, kontrolira pritisak olovke na papiru**

**INTELEKTUALNE SPOSOBNOSTI:**

* **Uočava sličnosti i razlike**
* **Povezuje dijelove u cjelinu**
* **Razlikuje pojmove vremena**
* **Zna koji dijelovi nedostaju kompletnom liku čovjeka**
* **Može sastaviti jednostavniju cjelinu od dijelova**
* **Uočava razlike i prepoznaje sličnosti**
* **Tiskanim slovima zna napisati svoje ime i prezime**
* **U stanju je ponoviti niz od pet brojeva**
* **Mehanički broji do 10 i više**
* **Može precrtati jednostavnije likove**
* **Razlikuje i imenuje osnovne boje**
* **Ima pažnju u trajanju od oko 15-20 minuta**

**GOVORNE SPOSOBNOSTI:**

* **Govor je pravilan i jasan**
* **Može opisati događaj iz prošlog iskustva**
* **U govoru ispravno upotrebljava prošlo i buduće vrijeme**
* **Može prepričati kratku priču nakon što je čuje**
* **Primjećuje rimu u pjesmama**
* **Može pamtiti pjesmice ili dijelove nekog teksta**



**EMOCIONALNO-SOCIJALNI RAZVOJ:**

* **Prepoznaje vlastite osjećaje ljubavi, sreće i ljutnje**
* **Može surađivati s drugima u zajedničkoj aktivnosti**
* **Ponaša se zaštitnički prema mlađima**
* **Suosjeća s drugima**
* **Bira omiljenog prijatelja**
* **Poštuje pravila igre**
* **Samostalno je u brizi o sebi (oblačenje, obuvanje, hranjenje, higijena)**
* **Može odgoditi zadovoljenje svojih potreba na neko vrijeme**
* **Usvojilo je osnovne norme ponašanja**



**SVIM UČENICIMA I NJIHOVIM RODITELJIMA ŽELIMO SRETAN POLAZAK U PRVI RAZRED!**

**Pedagoginja savjetnica: Sonja Geci, dipl. pedagog**